Skyldner under konkurs ved kurator blev frifundet
Ret: Vestre Landsret (2. instans)
Faggruppe: Civilsag — Skifteretlige tvister
Sagsemner: Konkurs og anden insolvens;

afsagt den 3. september 2018 af Vestre Landsrets 6. afdeling (landsdommerne Hanne
Kildal, Karen Foldager 0g Lisbeth Parbo) i kæresag




VL. B-1445-17


 under konkurs
ved kurator, advokat Corna Levin Munch,
(advokat Bo Ascanius, Esbjerg)
mod
Jyske Bank A/S
(advokat Tom Jensen, Silkeborg)




Skifteretten i Esbjerg har den 16. oktober 2017 afsagt kendelse i 1.instans (sag nr. SKS
17-153/2015).


Påstande


For landsretten har kærende,  under konkurs ved kurator, advokat Corna
Levin Munch, nedlagt endelig påstand om frifindelse.


Indkærede, Jyske Bank A/S, har nedlagt påstand om; at  under konkurs ved
kurator, advokat Corna Levin Munch, skal anerkende, at EU-støttebeløbet på 422.186,04
kr. indgår i konkursboet som et frit aktiv til fordeling blandt boets kreditorer i medfør af
konkurslovens 88 93-98.


Skifteretten har i forbindelse med indsigelsen med boregnskabet taget stilling til, hvem der
har ret til EU-støttebeløbet. Tvisten burde derfor være afgjort ved dom. Selv om skifteret-
ten har afgjort sagen ved kendelse; afsiger landsretten derfor dom i kæresagen.

Supplerende sagsfremstilling


Det seneste årsregnskab for landbrugsvirksomheden pr. 31. december 2013 viste et drifts -
underskud før skat på 140.471 kr.


Af kurators budget for driften i konkursboet for april til december 2015 er et EU-støttebe -
løb på 431.000 kr. medtaget under indtægter, 0g driftsunderskuddet for perioden er samlet
angivet til 137.000 kr.


Af kurators status af 6.maj 2015 i henhold til konkurslovens $ 125, stk. 1, fremgår det un-
der punkt 10 "Grundbetaling" at kurator har søgt EU-støtte inden fristens udløb den 21.
april 2015. Det er videre anført, at det er en betingelse for at få støtten udbetalt;, at boet
opretholder driften. Det fremgår herefter:


Dette sker med panthavers understøttelse af driften; idet driften er un-
derskudsgivende for boet.

Der synes ikke at være praksis på, om EU-støtte for perioden efter dekret
skal indgå i driftsregnskabet, eller om den tilfalder boet som et frit aktiv. Ef-
tersom betingelserne for at opnå støtte er, at ejendommen drives som en
landbrugsejendom og denne drift understøttes af panthaver; er det kurators
opfattelse, at EU-støtten skal indgå i driftsregnskabet og dermed indirekte
på panthaverregnskabet.




Dette er gentaget i kurators efterfølgende status af 14. august 2015.


Forklaringer


Advokat Corna Levin Munch har forklaret, at  landbrugsvirksomhed bestod
af to landbrugsejendomme i fuld drift med mælkeproduktion 0g avl af malkekvæg, da kon -
kursdekretet blev afsagt. Ifølge ejendomsmægleren var ejendommene veldrevne og harmo -
niske med gode driftsbygninger. Der var en fuld besætning 0g en fuld maskinpark, ligesom
der var beholdninger af grovfoder mv. Ejendomsmægleren vurderede værdien til 20 mio.
kr., men foreslog en udbudspris på 21,5 mio. kr. i en 6 måneders periode med fuld drift.
Ejendomsmægleren var ikke i tvivl om, at landbrugsvirksomheden burde sælges i fuld drift
for at undgå et værditab, selv om der var budgetteret med et underskud ved fortsat drift.

Det er hendes erfaring som kurator i en lang række landbrugsvirksomheder, at hvis besæt-
ningen sælges fra, vil en køber aldrig nå op på en ny fuld mælkeproduktion; hvorfor en
indstilling af driften vil indebære et betydeligt værditab. Den faktisk opnåede salgspris på
ca. 14,5 mio. kr., efter driften var indstillet, viser også dette.


Den påberåbte aftale om vilkårene for Nykredits indeståelse for driftsudgifter stammer
tilbage til februar 2013, hvor hun blev kurator i et bo med en landbrugsejendom i fuld drift.
Nykredit var marginalpanthaver i den pågældende landbrugsejendom; der havde underskud
på driften. Hun deltog i et møde med Nykredits funktionschef i SE Landbrug, Aarhus,
 hvorunder det blev aftalt, at i alle konkursboer med landbrugsejendomme; hvor
Nykredit var marginalpanthaver, ville Nykredit fremover garantere for den fortsatte drift
under konkursbehandlingen på betingelse af, at kurator udarbejdede et budget for fortsat
drift over en 6 -12 måneders periode, at eventuelle EU-støttebeløb, der havde relation til
driften; indgik som en indtægt i driftsregnskabet, 0g at der hver måned blev udarbejdet en
budgetopfølgning, der skulle sendes til alle panthavere. Jyske Bank fik således som pant -
haver budget 0g budgetopfølgninger i  konkursbo. Det har været fast prak -
sis i de boer, hun har været kurator i, at redegørelser mv. er kommunikeret ud elektronisk.


Siden februar 2013 har det været helt fast kutyme; at aftalen er blevet efterlevet; og kondi -
tionerne herfor har været kendte. Hun har således siden 2013 behandlet en lang række
konkursboer, hvor aftalen er blevet fulgt, og Jyske Bank har fra en række andre sager været
bekendt med aftalen og konditionerne. Der er afsluttet en lang række konkursboer, hvor
EU-støtten er indgået i driftsregnskabet somi  konkursbo. Jyske Bank har
også været kreditor i en række af disse boer. Andre pengeinstitutter har accepteret aftalen.


Det har været drøftet med Jyske Bank, om hun som kurator kunne indgå en aftale om at
mindske driftsunderskuddet med EU-støttebeløb, men ikke før under denne sag er der stil -
let spørgsmål ved, om der var en sådan aftale; 0g om driften burde være fortsat.


Det har løbende mellem hende, Nykredit og Jyske Bank været drøftet og aftalt; at der skul-
le findes en egnet prøvesag så de kunne få en retlig afgørelse. Det har muligt været aftalt,
før 
fra Nykredit 0g  fra Jyske Bank deltog, blev der opnået enighed om,
at de i fællesskab skulle finde en egnet prøvesag. Der blev efterfølgende indgået en aftale
med såvel Jyske Bank som Nykredit om, at det var  sag, der skulle prøves.

Det skulle med prøvesagen afklares, om kurator kunne indgå en aftale som den foreliggen-
de om, at EU-støtte skulle indgå i driftsregnskabet. Der er andre sager, der afventer resulta -
tet af denne sag.


Der har ikke før under denne sag været indsigelser vedrørende aftalens eksistens, og Jyske
Bank har først under forberedelsen af denne sag haft indsigelser mod, at driften i 
konkursbo blev fortsat i fuldt omfang.


Nykredit var fuldt ud bekendt med, at  ville indgive konkursbegæring. Alt
var forberedt, herunder også om en fortsat drift.  blev den 15 april 2015
ansat til at forestå den fortsatte drift. Forudsætningerne herfor, herunder hans løn, var aftalt
på forhånd. Rammerne for den fortsatte drift var kendte, 0g Nykredit var således indforstå -
et med at indestå for udgifterne til den fortsatte drift, og det lå i kortene, at EU-støtten skul-
le indgå i driftsregnskabet. Hun har siden 2013 behandlet en lang række landbrugskon -
kursboer, henved ca. 70, hvor Nykredit har været marginalpanthaver i de fleste, efter den
samme fremgangsmåde hvorfor hun ikke havde behov for at indgå specifikke aftaler med
Nykredit i de enkelte konkursboer; og således heller ikke i 


En begrænsning af driften blev ikke overvejet; da ejendomsmægleren og Nykredit anbefa-
lede en fuld drift. Det er heller ikke muligt at lukke en besætning ned fra den ene dag til
den næste. Der er dyreetiske regler; der skal overholdes, 0g en række andre forhold, der
forhindrer det. Det ville i  tilfælde have indebåret et stort værditab at lukke
besætningen ned hurtigst muligt. I vinteren 2015 viste det sig, at det ikke var økonomisk
forsvarligt at opretholde besætningen; der herefter blev afhændet.


Forud for konkursen havde ejendommen været taget til brugelig pant af Nykredit i en må-
neds tid.


Der har løbende været dialog med  der er ansat i Jyske Banks afviklingsaf -
deling for særlige nødlidende engagementer; om kurator kunne indgå en aftale som den,
der var med Nykredit.  har aldrig stillet spørgsmål ved, om der var indgået
en sådan aftale. De var så at sige enige om at være uenige.


Driftsregnskabet er hverken et panthaverregnskab eller et 8 148-regnskab. Det er et under-
regnskab til $ 148-regnskabet.

Hun har aldrig lagt skjul på, at der var en aftale med Nykredit som den påberåbte; men hun
kan ikke forklare; hvorfor hun ikke specifikt har nævnt aftalen i sine redegørelser efter
konkurslovens $ 125, stk. 1,i  konkursbo. Var der ikke en aftale, ville EU -
støtten være et frit aktiv, der indgik i aktivmassen. Udarbejdelsen af markplanen er en del
af støtteansøgningen; men relaterer sig også til selve driften af ejendommen. Det er svært
at udskille udgifter, der alene relaterer sig til støtteansøgningen.


Procedure


Konkursboet har til støtte for sin påstand gjort gældende; at kurator har været fuldt ud be-
rettiget til at fortsætte driften af landbrugsvirksomheden under konkursen med henblik på
at opnå det bedst mulige resultat for kreditorerne. Hun har endvidere været berettiget til at
indgå aftale med marginalpanthaveren Nykredit om, at den fortsatte drift skulle ske med
Nykredit som garantistiller, og at eventuelle EU-støttemidler som led i aftalen skulle indgå
i driftsregnskabet til nedbringelse af et eventuelt driftsunderskud. EU-støttemidlerne er en
indtægt fra landsbrugsvirksomheden; men det er en forudsætning for indtægten; at virk -
somheden er i drift. Var der ikke indgået en aftale om Nykredits garanti for betaling af et
eventuelt driftsunderskud, ville EU-støttemidlerne under alle omstændigheder være med -
gået til at dække et eventuelt driftsunderskud, før boets øvrige kreditorer kunne havde fået
del i støttebeløbet; da alle udgifterne ved den fortsatte drift ville have haft massekravssta -
tus. Aftalen har således været til bedste for alle kreditorerne. Aftalen har baggrund i den
aftale, der blev indgået med Nykredit i februar 2013, 0g aftalen gælder forudsætningsvis
0g ud fra en fælles forståelse mellem kurator og Nykredit også for dette konkursbo.


Jyske Bank har til støtte for sin påstand gjort gældende; at det påhviler kurator at løfte be -
visbyrden for; at der er indgået en aftale som den påberåbte med Nykredit, og at denne
bevisbyrde ikke er løftet. Der foreligger intet skriftligt om aftalen; og Nykredit har ikke
udtalt sig i sagen. Jyske Bank har videre gjort gældende; at kurator ikke har været beretti -
get til at indgå en sådan aftale. EU-støtten tilkommer ikke panthaverne, men er et frit aktiv.
EU-støtten kan derfor ikke indgå indirekte i panthaverregnskabet, hvilket aftalen i givet
fald fører til. Der er kun to regnskaber i et konkursbo: Et panthaverregnskab efter konkurs -
lovens $ 870g et regnskab efter konkurslovens $ 148. Da EU støttemidlerne ikke indgår i
panthaverregnskabet; skal de indgå som en indtægt i $ 148-regnskabet. Det driftsregnskab,
kurator har opstillet; er et nyopfundet regnskab uden hjemmel i konkursloven. Kurator har

ikke været berettiget til at indgå en sådan aftale uden kreditorernes accept og har ved at
indgå den tilsidesat kreditorernes interesser, hvorfor aftalen må tilsidesættes efter konkurs -
lovens $ 127.


Parterne har i øvrigt henvist til deres anbringender for skifteretten og har procederet i over-
ensstemmelse hermed.


Landsrettens begrundelse og resultat


Kurator, advokat Corna Levin Munch har afgivet en detaljeret forklaring om, at hun som
kurator i februar 2013 indgik en generel aftale med Nykredit i situationer; hvor Nykredit
var marginalpanthaver i forbindelse med fortsat drift af en landbrugsvirksomhed, der gik
konkurs. Efter aftalen ville Nykredit indestå for udgifterne ved en fortsat drift på 3 nærme -
re definerede betingelser; herunder at eventuelle EU-støttemidler indgik i driftsregnskabet
til nedbringelse af et eventuelt underskud. Aftalen skulle gælde forudsætningsvis i fremti-
dige landbrugskonkurser, hvor hun var kurator, og hun har gennemført en lang række
landbrugskonkurser med fortsat drift i henhold til aftalen. Kurator har forklaret, at aftalen
også forudsætningsvis var gældende for behandlingen af  konkursbo, hvor
Nykredit var marginalpanthaver.


Kurator har videre forklaret, at flere pengeinstitutter, herunder Jyske Bank var bekendt
med aftalen; men at Jyske Bank i 2015 stillede spørgsmålstegn ved, om hun som kurator
kunne indgå en sådan aftale, og at der skulle findes en prøvesag.


Jyske Bank fik umiddelbart efter  konkurs digital adgang til cirkulæreskri
velser og redegørelser udsendt af kurator; og Jyske Bank har haft adgang til kurators
driftsbudget for den fortsatte drift fra april til december 2015, hvor et EU-støttebeløb er
medtaget med 431.000 kr. under indtægterne; der samlet set er mindre end de samlede
driftsudgifter, således at der er budgetteret med et mindre driftsunderskud.


Det fremgår af kurators redegørelser efter konkurslovens 8 125, stk. 1, at den fortsatte drift
er underskudsgivende for boet, men at panthaver understøtter driften; 0g at det er kurators
opfattelse; at EU-støttebeløb skal indgå i driftsregnskabet.


Under disse omstændigheder finder landsretten; at kurator har godtgjort den påberåbte afta -

le med Nykredit, herunder at den var gældende i  konkursbo .


Den fortsatte drift af landbrugsvirksomheden var anbefalet af ejendomsmægleren for at
imødegå et større værditab ved et eventuelt salg efter; at driften var indstillet. Budgettet for
den fortsatte drift viste et mindre driftsunderskud, som Nykredit indestod for. Driften af
landsbrugsvirksomheden havde ifølge det senest udarbejdede årsregnskab for 2013 givet et
mindre underskud før skat på 140.471 kr. Beslutningen om forsat drift skulle træffes i
umiddelbar forlængelse af konkursdekretet. Under disse omstændigheder har kurators be-
slutning om at fortsætte driften i fuldt omfang under konkursen været velbegrundet.


Udbetaling af EU-støttemidlerne forudsatte, at der var en aktiv drift i landsbrugsvirksom-
heden. Nykredit indestod ifølge den indgåede aftale for at ville dække et eventuelt drifts -
underskud, der ellers ville have opnået status som massekrav efter konkurslovens $ 93.
Herefter og da EU-støttemidlerne må anses som en indtægt, der er knyttet til driften af
landbrugsvirksomheden; har kurator ikke ved at indgå aftalen med Nykredit krænket kredi -
torernes interesser, 0g der er herefter ikke grundlag for at tilsidesætte aftalen.


Landsretten tager derfor konkursboets frifindelsespåstand til følge.


Efter sagens udfald sammenholdt med parternes påstande skal Jyske Bank betale sagsom-
kostninger for begge retter til  under konkurs ved kurator, advokat Corna
Levin Munch, med 60.000 kr. til dækning af advokatomkostninger. Beløbet er uden moms;,
da konkursboet er momsregistreret. Landsretten har ved fastsættelsen af beløbet lagt vægt
på sagens økonomiske værdi 0g dens omfang.


Thi kendes for ret:


 under konkurs ved kurator, advokat Corna Levin Munch, frifindes .


Jyske Bank A/S skal betale sagens omkostninger for begge retter til  under
konkurs ved kurator, advokat Corna Levin Munch, med 60.000 kr.

- 8 - 
 
Sagsomkostningerne forrentes efter rentelovens § 8 a.  
 
 
Hanne Kildal  Karen Foldager  Lisbeth  Parbo  
 
 
Udskriften udstedes uden betaling.  
 
 
 
 
Skyldneren